钦定古今图书集成/明伦汇编/氏族典/第175卷 > 钱如京
## 钦定古今图书集成/明伦汇编/氏族典/第175卷 > 钱如京

按《安庆府志》：“如京字公溥，桐城人。弘治间进士。选监
察御史，升副使，兵备天津。时武宗南巡，经费不扰，时
论韪之。累擢至右副都宪，巡抚保定等府，转兵部左
侍郎。大同兵变，如京协赞筹画有功，兼左副都御史，
提督两广军务。升南户部尚书，改刑部。因病乞致，卒
加太子少保。如京端严宽厚，平居恂恂，不见喜愠色。”
临大事，决大疑，片言中理，虽位至六卿，接亲友宗族，
乐易款洽，如未贵时焉。